3. ΝΟΜΟΘΕΤ. ΔΙΑΤΑΓΜΑ υπ’ αριθ. 2023  της 11/22 Δεκ. 1942 (ΦΕΚ Α΄ 326) Περί ρυθμίσεως Πανεπιστημιακών τινων ζητημάτων. Εκυρώθη δια της υπ’ αριθ. 295/1946 (ΦΕΚ Α΄ 185) Πράξεως Υπουργ. Συμβουλίου, δι’ ης διετηρήθη εν ισχύϊ η παρ. 2 του άρθρ. 2 και το άρθρ. 6. Άρθρ.1.-Τροποποιουμένου του τίτλου προκηρυχθείσης έδρας ανωτάτου τινός Εκπαιδευτικού Ιδρύματος και εφ’ όσον ούτω δεν μεταβάλλεται το κύριον περιεχόμενον της έδρας, η προς πλήρωσιν αυτής νόμιμος διαδικασία συνεχίζεται κανονικώς. Περί της μεταβολής ή μη του περιεχομένου της έδρας κρίνει ο επί των Θρησκευμάτων και Εθνικής Παιδείας Υπουργός. Άρθρ.2.-1.(Προσωρινής ισχύος). 2.(Προστίθεται φράσις εις το άρθρ. 38 παρ. 5 Ν.Δ. 954/1942). Άρθρ.3.-(Προσωρινής ισχύος). Άρθρ.4.-Καταργείται θεωρούμενον ως μηδέποτε ισχύσαν το άρθρ. 1 του υπ’ αριθ. 1406/1942 Ν.Δ/τος «περί επεκτάσεως των διατάξεων του υπ’ αριθ. 1130/42 Ν.Δ/τος». Άρθρ.5.-(Προσωρινής ισχύος). Άρθρ.6.-(Αφεώρα τα δίδακτρα εξέταστρα κλπ., καταργηθέντα δια του άρθρ. 3 Ν.Δ. 4379/1964, τόμ. 32 σελ. 116,02). Άρθρ.7.-Η ισχύς του παρόντος άρχεται από της εις την Εφημερίδα της Κυβερνήσεως δημοσιεύσεώς του.

[Source: greek_legal_code_raptarchis | Tokens: 1011]